Dobrý deň,
lecitín je prirírodná látka, ktorú bežne prijímate stravou, napr. v sóji, čokoláde, mase, mlieku. Používa sa, ako Vám poradili laktačné poradkyne, preventívne proti upchávaniu mliekovodov pri kojení, pretože znižuje viskozitu mieka. K tomu ma i ine účinky, zlepšuje pamať.
Trimetylamin-n-oxid, metabolit lecitínu, sa bežne vyskytuje u živočíchov, a pečeň si ho často metabolizmom vyrába aj sama z prekurzorov prijatých potravou, a jeho plazmatické hladiny sú tiež regulované hormónmi. V primeraných množstvách je jeho prítomnosť v organizme normálna. Jeho zvýšené hladiny sú však rizikovým faktorom pre vznik kardiovaskulárnych chorob, srdečného infarktu čí cievnej mozgovej príhody. Zvýšené hladiny možu byť vyvolané i genetickými faktormi. Podla toho, čo píšete, ale predpokladám, že ste mladá žena, a toto riziko u Vás je nízke, a nemusíte sa rizík obávať.
Vo Vašom prípade by som  Vám doporučila pri dlhodobejšom užívaní užívať lecitín v intervaloch, napr.3 mesiace pravidelného užívania striedať 2-4 týždňovými prestávkami. V prípade, že ho užívate len v období laktácie, a nepatríte do spomínaných rizikových skupín, možete užívať do konca kojenia v dávke 4x1200mg, a potom vysadit.
V prípade, že si urobíte v užívaní prestávku, a chcete upchatiu predchádzať, doporučuje sa zvýšiť pitný režim, pravidelne dojčiť, alebo mlieko odstiekavať, teplé obklady  a prípadne mierna masáž rizikovej oblasti.
S pozdravom a prianím pekného dňa
PharmDr. Zuzana Kuncová